CELEX: 62012CN0022
Language: sl
Date: 2012-01-17 00:00:00
Title: Zadeva C-22/12: Predlog za sprejetje predhodne odločbe, ki ga je vložilo Krajský súd v Prešove (Slovaška) 17. januarja 2012 – Katarína Hassová proti Rastislavu Petríku, Blanki Holingovi

31.3.2012   
            
            
               SL
            
            
               Uradni list Evropske unije
            
            
               C 98/14
            
         Predlog za sprejetje predhodne odločbe, ki ga je vložilo Krajský súd v Prešove (Slovaška) 17. januarja 2012 – Katarína Hassová proti Rastislavu Petríku, Blanki Holingovi
   (Zadeva C-22/12)
   2012/C 98/22
   Jezik postopka: slovaščina
   
      Predložitveno sodišče
   
   Krajský súd v Prešove
   
      Stranke v postopku v glavni stvari
   
   
      Tožeča stranka: Katarína Hassová
   
      Toženi stranki: Rastislav Petrík, Blanka Holingová
   
      Vprašanji za predhodno odločanje
   
   
               1.
            
            
               Ali je treba člen 1, prvi odstavek, Direktive Sveta z dne 14. maja 1990 o približevanju zakonodaje držav članic o zavarovanju civilne odgovornosti pri uporabi motornih vozil (90/232/EGS) (1) v povezavi s členom 3(1) Direktive 72/166/EGS (2) razlagati tako, da nasprotuje določbi nacionalnega prava (kot je določba iz člena 4 zakona št. 381/2001 o pogodbi o obveznem zavarovanju proti odgovornosti za škodo, povzročeno z uporabo motornega vozila in člena 6 zakona 168/1999 (Češke republike) o zavarovanju proti odgovornosti za škodo, povzročeno z uporabo vozila), v smislu katere civilna odgovornost pri uporabi motornih vozil ne krije nepremoženjske škode, izražene v obliki denarne odškodnine, ki so jo utrpeli preživeli zakonci žrtev prometne nesreče, povzročene z uporabo motornih vozil?
            
         
               2.
            
            
               Če je odgovor na prvo vprašanje, da zgoraj navedeno pravilo nacionalnega prava ni v nasprotju s pravom Skupnosti, ali je treba določbe člena 4(1), (2) in (4) zakona št. 381/2001 o pogodbi o obveznem zavarovanju proti odgovornosti za škodo, povzročeno z uporabo motornih vozil, in člena 6 zakona 168/1999 (Češke republike) o zavarovanju proti odgovornosti za škodo, povzročeno z uporabo vozila razlagati tako, da ne nasprotujejo temu, da nacionalno sodišče v skladu s členom 1, prvi odstavek, Direktive Sveta 90/232/EGS […] (ni prevedeno) v povezavi s členom 3(1) Direktive 72/166/EGS preživelim zakoncem žrtev prometne nesreče, povzročene z uporabo motornih vozil, kot oškodovancem prizna pravico do povračila nepremoženjske škode tudi v obliki denarne odškodnine?
            
         
      (1)  UL, posebna izdaja v slovenščini, poglavje 6, zvezek 1, str. 249.
   
      (2)  Direktiva Sveta z dne 24. aprila 1972 o približevanju zakonodaje držav članic o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti(72/166/EGS) (UL, posebna izdaja v slovenščini, poglavje 6, zvezek 1, str. 10).